**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.02.2024, ora 08.00 – 16.02.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.02.2024, ora 07.00**

**RÂURI**

**Debitele au fost în general în scădere,** exceptând râurile din bazinele hidrografice: Vedea, Rm. Sărat, Bârlad, bazinele inferioare ale Argeșului, Ialomiței și pe râurile din Dobrogea, unde au fost relativ staționare.

Pe cursurile inferioare ale Someșului, Timișului, cursurile mijlocii și inferioare ale Mureșului (aval s.h. Alba Iulia) și Siretului, debitele au fost în creștere ca urmare a propagării.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișuri, Mureș, Timiș, Bârzava, Caraş, Nera, Cerna, Olt, Buzău, Putna, Trotuș, Bistrița, Moldova, Suceava, bazinele superioare ale Jiului, Argeșului, cursurile Siretului, Prutului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Moravița, Rm. Sărat, Bârlad, Jijia, Vedea, unii afluenți din bazinele inferioare ale Jiului, Oltului, Argeșului și pe unele râuri din Dobrogea.

A fost în vigoare **ATENȚIONAREA HIDROLOGICĂ** nr. 18 din 14.02.2024, până la ora 12:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general în scădere**, exceptând râurile din bazinele hidrografice: Vedea, Bârlad, bazinele inferioare ale Argeșului, Ialomiței, bazinul mijlociu și inferior al Prutului și pe râurile din Dobrogea, unde vor fi relativ staționare.

Pe cursurile inferioare ale Mureșului și Siretului, debitele vor fi în creștere ca urmare a propagării.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 11.02.2024 – 12.02.2024 **a fost în creştere,** având valoareade **6700 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în creștere pe sectorul Gruia – Vadu Oii și în scădere pe sectorul Brăila – Tulcea.

**Debitul la intrarea în ţară (secţiunea Baziaş) va fi în creştere (7000 m3/s).**

În aval de Porţile de Fier, debitele vor fi în creștere pe sectorul Gruia – Galați şi în scădere pe sectorul Isaccea – Tulcea.

***Se situează în faza I de apărare următoarele sectoare de dig:***

- Sf. Gheorghe (din administrarea ANAR); Nufăru Victoria (din administrarea consiliilor locale) - jud. Tulcea.

**2.** **Situația meteorologică în intervalul 15.02.2024, ora 09.00 – 16.02.2024 ora 06.00**

**ÎN ŢARĂ**

**Regimul termic a fost caracterizat de valori diurne mai mari** decât cele normale perioadei; astfel maximele s-au încadrat între 4 grade la Darabani și 14 grade la Drobeta-Turnu Severin. Cerul a fost mai mult noros în estul și sudestul teritoriului, precum și în Carpații de Curbură, și senin în restul zonelor. Izolat, în prima parte a intervalului în Moldova a plouat slab, iar în Dobrogea, noaptea au fost ploi și burniță.. Vântul a suflat slab și moderat, local cu intensificări temporare în sud-est (cu viteze în general de 50...55 km/h) precum și în masivele cele mai înalte din grupa vestică a Carpaților Meridionali (rafale de până la 100 km/h- la Vf. Țarcu). Este strat de zăpadă în cea mai mare parte a zonei montane și aseară la ora 20 măsura -în platformele stațiilor meteorologice- până la 172 cm în Munții Făgăraș, 145 cm în Munții Călimani și 117 cm în Munții Țarcu. La ora 06 erau temperaturi cuprinse între -6 grade la Bozovici și Toplița și 7 grade la Constanța-dig. Izolat, dimineața în depresiunile din estul Transilvaniei a fost ceață.

*Obs: de ieri de la ora 6 au fost în vigoare 5 atenționări cod galben pentru fenomene meteorologice periculoase imediate, 2 emise de către SRPV Constanța, 2 emise de către SRPV Bacău și 1 emisă de către SRPV Timișoara.*

**LA BUCUREŞTI**

**Regimul termic a fost caracterizat de valori diurne comparabile** cu cele înregistrate în ziua anterioară, valori cu 7...8 grade mai mari decât cele climatologic specifice datei. Cerul a fost temporar noros ziua și noros noaptea, iar vântul a suflat slab până la moderat. Temperatura maximă a fost de 12 grade la Afumați și 13 grade la Băneasa și Filaret, iar la ora 06 erau 5 grade la Băneasa și 6 grade la Afumați și Filaret.

**3. Prognoza meteorologică în intervalul 16.02.2024, ora 09.00 – 17.02.2024, ora 09.00**

**ÎN ŢARĂ**

**Valorile termice se vor situa peste normele perioadei** în majoritatea zonelor țării. Cerul va fi mai mult senin, cu înnorări în estul și sud-estul teritoriului, unde pe arii restrânse va ploua slab. Vântul va sufla slab și moderat, cu ușoare intensificări ziua în Dobrogea. Temperaturile maxime se vor încadra între 5 și 14 grade, iar cele minime între -8 grade în depresiunile Carpaților Orientali și 5 grade pe litoral. Dimineața și noaptea, pe suprafețe mici, va fi ceață.

**LA BUCUREŞTI**

**Valorile termice se vor situa peste normele** specifice perioadei. Cerul va fi mai mult senin, cu înnorări în prima parte a zilei și spre dimineață, iar vântul va sufla slab până la moderat. Temperatura maximă va fi de 11...12 grade, iar cea minimă de -1...1 grad.

**4. Buletin nivometeorologic pentru perioada 14.12.2024 ora 20 - 16.12.2024 ora 20**

**Fenomene meteo predominante: Strat consistent de zăpadă proaspătă în Meridionali.**

**Principalele mecanisme ce conduc la declanșarea avalanșelor: zăpadă proaspătă şi alunecarea întregului strat.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MARE (4)** | **RISC MARE (4)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munţii Parâng-Şureanu** | **RISC MARE (4)** | **RISC ÎNSEMNAT (3)** |
| **Munții Țarcu-Godeanu** | **RISC MARE (4)** | **RISC MARE (4)** |
| **CEAHLĂU** | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **BISTRIȚEI- CĂLIMANI** | **RISC ÎNSEMNAT (3)** | **RISC ÎNSEMNAT (3)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 13.02.2024 - 14.02.2024**

Vremea a fost în general închisă. Cerul a fost mai mult noros. Pe arii relativ extinse s-au semnalat precipitații predominant sub formă de ninsoare, temporar mixte la altitudini mai joase. Precipitațiile au fost mai consistente în Carpații Meridionali, unde s-au mai depșit 20-30 l/mp, în special pe rama nordică a lor, iar în Carpații Orientali au depășit local 10 l/mp. S-a depus strat nou de zăpadă, mai consistent în Carpații Meridionali. Vântul a prezentat intensificări temporare de 60-80 km/h în zonele înalte din Carpații Orientali și Meridionali și trecător de 100-120 km/h pe crestele din vestul Carpaților Meridionali, viscolind sau spulberând trecător zăpada. Local s-a semnalat ceață, asociată și cu depuneri de chiciură pe creste. Stratul de zăpadă a crescut local cu până la 10 cm în nordul Carpaților Orientali și mai consistent pe rama nordică a Carpaților Meridionali, cu până la 28 cm la Bâlea-lac și 25 cm la Păltiniș.

**Evoluția stratului de zăpadă și a riscului de avalanșă, în zona montană înaltă:**

**Masivul Făgăraș:** **RISC MARE (4)**

**La peste 1800 m**: În ultimele 48 de ore s-au semnalat ninsori însemnate cantitativ, care au depus peste 40-50 cm de zăpadă proaspătă, iar pe versanții nordici local peste 60-70 cm. Pe fondul temperaturilor negative din următoarele 36 de ore, atât nocturne, cât și diurne, stratul de zăpadă nu va suferi modificări majore, iar în cursul după-amiezei de vineri, 16 februarie, pe fondul temperaturilor în creștere, ușor pozitive la altitudini de 1800-2100 m, dar și al insolației, stratul de zăpadă se va umezi în partea sa superioară, ceea ce va crește șansele producerii unor curgeri spontane care să angreneze zăpadă recent depusă. În zona crestelor se întâlnesc cornișe de mari dimensiuni și plăci de vânt, cu rezistenţă scăzută, care se pot rupe cu ușurință. În zonele adăpostite sunt prezente depozite şi troiene de zăpadă însemnate. Atât în mod spontan, cât și la supraîncărcări, pe pantele mai înclinate, stratul de zăpadă proaspătă de la suprafață poate aluneca peste cele mai dure din interior, iar plăcile de vânt se pot rupe, ducând la declanșarea de avalanșe de dimensiuni medii și mari. Riscul va fi **RISC MARE (4).**

**Și la altitudini de sub 1800 m** stratul nou-depus din ultimele 48 de ore depășește 40-50 cm și pe versanții nordici local 70 cm, iar zăpada căzută este umedă și grea. Pe anumite pante și văi se mențin condițiile pentru curgeri spontane și de declanșare a unor avalanșe de dimensiuni medii și mari, riscul fiind crescut la supraîncărcări și **RISC MARE (4)**.

**Munţii Rodnei:** **RISC ÎNSEMNAT (3)**

**La peste 1800 m**, Ninsorile din ultimele 48 de ore au depus local peste 20-25 cm de zăpadă proaspătă, peste zăpada mai veche, dar cu rezistență încă scăzută și care în mare parte a fost suflată de vânt pe văi, către altitudini mai joase. La suprafața zăpezii se întâlnesc astfel zone cu rezistență scăzută în primii 25-35 cm. În zonele adăpostite sunt troiene şi acumulări mai însemnate, iar în zona crestelor cornișe și plăci de vânt, ce se pot rupe la supraîncărcări. În profunzime stratul este înghețat și compact, cu multiple cruste de gheață. Pe pantele suficient de înclinate, straturile de la suprafaţă cu zăpadă proaspătă și cu rezistență redusă vor putea aluneca peste cele mai dure, din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări. Riscul declanșării avalanșelor se va menține **RISC ÎNSEMNAT (3)**.

**La altitudini mai mici de 1800 m,** ninsorile recente au depus local un strat consistent și la altitudini mai joase, astfel că există un risc de declanșare de avalanșe de zăpadă proaspătă între 1500-1800 m. Mai ales la supraîncărcări, dar izolat și spontan, pe pantele mai înclinate, vor fi condiţii favorabile pentru declanșare unor curgeri sau avalanșe de dimensiuni medii și izolat chiar mari pe pantele cu depozite însemnate. Riscul se va menține **RISC ÎNSEMNAT (3)**.

**Munţii Bucegi:** **RISC ÎNSEMNAT (3)**

**La peste 1800 m**, ultimele zile au adus ninsori moderate pe versanții nordici, ce au depășit pe alocuri 15-20 cm și mai reduse cantitativ pe cei sudici și estici, unde s-au înregistrat doar câțiva centimetri de zăpadă proaspătă. Ninsorile s-au depus peste zăpada veche, umezită în zilele precedente și care sub acțiunea temperaturilor negative a înregistrat o ușoară consolidare. La altitudini de 1800-2200 m, zăpada nouă s-a depus pe multe pante, în special de pe expozițiile nordice, peste cruste de gheață, cu care nu are coeziune.

Se regăsesc în continuare plăcile de vânt mai vechi din apropierea crestelor, mai ales pe versanții estici și sudici. În zonele adăpostite se întâlnesc unele depozite mai consistente. În profunzime, stratul mai vechi este în general înghețat şi compact. În aceste condiții, stratul de zăpadă proaspătă și unele cu rezistență redusă din zona crestelor, pot aluneca peste cele mai dure din partea inferioară, mai ales la supraîncărcări, favorizând declanșarea unor avalanșe de dimensiuni medii și cu totul izolat mari cu **RISC ÎNSEMNAT (3)**.

**Sub 1800 m**: stratul este umezit la altitudini de sub 1600 m, iar la altitudini de 1600-1800 m s-au depus local peste 15 cm de zăpadă proaspătă pe versanții nordici. La supraîncărcări, pe pantele suficient de înclinate, mai ales de la altitudini de 1500-1800 m, vor fi condiții pentru declanșarea unor curgeri și avalanșe de dimensiuni mici și medii, riscul fiind **RISC MODERAT (2)**.

**Munţii Parâng-Şureanu:** **RISC MARE (4)**

**Peste 1800 m**: În urma ninsorilor recente, din ultimele 48 de ore, s-au depus local peste 40-50 cm de zăpadă proaspătă, mai ales pe versanții nordici. Spre creste întâlnim cornișe și plăci de vânt. În profunzime stratul este înghețat și stabilizat. Insolația și temperaturile în ușoară creștere din ultima zi a intervalului, vor crește probabilitatea unor curgeri spontane de zăpadă la orele amiezii, în special pe versanții însoriți. Pe pantele suficient de înclinate, se pot declanșa avalanșe de dimensiuni medii și mari, prin alunecarea zăpezii proaspete și cu rezistență scăzută, inclusiv prin ruperea plăcilor de vânt din zona crestelor, riscul fiind amplificat la supraîncărcări. Riscul declanșării avalanșelor va fi **RISC MARE (4)**.

**La altitudini mai mici de 1800 m** s-au acumulat în ultimele 48 de ore local peste 20-30 cm de zăpadă proaspătă și izolat chiar mai mult pe versanții nordici, zăpadă umedă și grea. În profunzime zăpada veche este încă umezită și de grosimi importante pe anumite văi. În văile și zonele adăpostite zăpada este acumulată în depozite mari. Mai ales la supraîncărcări, dar izolat și în mod spontan, se pot produce curgeri și declanșa avalanșe de dimensiuni medii și izolat chiar mari, riscul fiind **RISC ÎNSEMNAT (3)**.

**Munţii Țarcu-Godeanu:** **RISC MARE (4)**

**La peste 1800 m:** Stratul de zăpadă prezintă pe alocuri 40-50 cm de zăpadă proaspătă în partea superioară, în special pe văile de la 1800-2000 m, unde a fost depusă de vânt și prezintă rezistență scăzută pe alocuri în primii 50-60 cm. În zonele adăpostite întâlnim depozite mari și troiene de peste 1-2 metri. În zona crestelor sunt cornișe, iar spre creste sunt formate plăci de vânt, care se pot rupe la supraîncărcări. Mai ales la supraîncărcări, dar și în mod spontan pe fondul insolației și al temperaturilor diurne apropiate de zero grade Celsius, vor fi condiții favorabile pentru declanșarea unor avalanșe de dimensiuni medii și izolat mari. Riscul declanșării avalanșelor va fi **RISC MARE (4)**.

**La altitudini mai mici de 1800 m,** ninsorile recente au fost însemnate cantitativ, depășind local 40-50 l/mp, iar zăpada căzută este umedă și grea. Stratul este mai însemnat la altitudini de 1600-1800 m, acolo unde și riscul de declanșare al unor avalanșe este mai pregnant. În văile și zonele adăpostite zăpada este acumulată în depozite mai mari. Mai ales la supraîncărcări, se pot declanșa curgeri și avalanșe de dimensiuni medii și izolat mari - riscul fiind **RISC MARE (4)**.

**Munţii Călimani-Bistriţei:** **RISC ÎNSEMNAT (3)**

**La peste 1800 m**, În ultimele 48 de ore s-au acumulat local peste 20-30 cm de zăpadă proaspătă, peste stratul mai vechi ce prezenta rezistență încă redusă în primii 10-15 cm. În zonele adăpostite sunt troiene şi acumulări mai însemnate, iar în zona crestelor plăci de vânt. În profunzime stratul este înghețat și compact, cu multiple cruste de gheață. Pe pantele suficient de înclinate, zăpadă proaspătă și straturile de la suprafaţă cu rezistență redusă vor putea aluneca peste cele mai dure, din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări și pe versanții nordici și vestici. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m:** zăpada este umezită la altitudini de sub 1600 m, pe fondul temperaturilor mai ridicate înregistrate și al precipitațiilor mixte, iar la altitudini de 1600-1800 m a nins și local s-au cumulat 15-20 cm de zăpadă proaspătă. Mai ales la supraîncărcări, dar izolat și în mod spontan la orele amiezii, pe pantele mai înclinate, vor fi condiţii pentru declanșare unor avalanșe de dimensiuni mici și medii, în special la altitudini de 1600-1800 m, riscul fiind **RISC ÎNSEMNAT (3)**.

**Masivul Ceahlău:** **RISC MODERAT (2)**

Stratul recent depus de zăpadă proaspătă are local grosimi de peste 15-20 cm, mai ales pe versanții nordici și vestici. Pe alocuri stratul de zăpadă prezintă pe alocuri rezistență scăzută în primii 20-30 cm. În profunzime stratul este compact și stabil. Mai ales la supraîncărcări, vor fi condiții de avalanșe mici și izolat chiar medii, în special pe pantele și pe văile pe care se vor crea acumulări mai mari de zăpadă. Riscul este **RISC MODERAT (2)**.

**Masivul Vlădeasa:** **RISC MODERAT (2)**

Stratul de zăpadă este încă umezit, mai accentuat sub 1600 metri, și este mai consistent pe anumite văi, îndeosebi din versanții vestici. În zonele înalte regăsim pe anumite văi și pante 15-20 cm de zăpadă proaspătă. Mai ales la supraîncărcări, se pot declanșa curgeri și avalanșe de dimensiuni mici și izolat medii, riscul fiind **RISC MODERAT (2)**.

**În data de 14.02.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali:** 176 cm la Bâlea Lac, 118 cm la Vf. Țarcu, 97 cm la Păltiniș, 75 cm la Vf. Omu, 62 cm la Parâng, 57 cm la Cuntu, 13 cm la Predeal, 3 cm la Fundata, petice la la Sinaia.

**Carpaţii Orientali:** 145 cm la Vf. Călimani, 63 cm la Vf. Iezer, 58 cm la Vf. Lăcăuți, 46 cm la Bucin, 57 cm la Ceahlău-Toaca, 2 cm la Penteleu.

**Carpaţii Occidentali:** 31 cm la Stâna de Vale, 26 cm la Vf. Vlădeasa, 13 cm la Băișoara, 12 cm la Semenic.

**Prognoza vremii în intervalul 14.02.2024, ora 20:00 - 16.02.2024, ora 20:00:**

Vremea va deveni în general frumoasă, cu temperaturi care se vor situa ușor peste normele climatologice ale perioadei. Cerul va mai prezenta înnorări temporare în cursul nopții de 14/15 februarie și a zilei de 15 februarie în Carpații Orientali și în estul celor Meridionali, unde izolat vor mai fi condiții de ninsori slabe sau de ceață, și va deveni în restul masivelor și al intervalului mai mult senin. Vântul va sufla slab și moderat, cu intensificări trecătoare în zonele de creastă, ce mai pot atinge 30-40 km/h. Stratul de zăpadă se va tasa ușor în zonele înalte și mai accentuat la altitudinile joase din Carpații Meridionali și Occidentali.

**Temperaturi prognozate în intervalul 14.02.2024 ora 20 - 16.02.2024 ora 20:**

**Peste 1800 m: temperaturi minime**: în creștere ușoară de la -11..-7 grade spre -9…-4 grade

**temperaturi maxime**: în creștere ușoară de la -4...0 grade spre -2….2 grade

**Sub 1800 m: temperaturi minime**: în creștere ușoară de la -9…-4 grade spre -6…-2 grade

**temperaturi maxime**: în creștere ușoară de la -1…4 grade spre 2…8 grade

**Vânt la peste 2000 m:** din sector nordic, cu viteze de 30-40 km/h

**Izoterma de 0 grade**: în creștere de la 800-1300 m spre 1400-1900 m, cu valorile cele mai coborâte în Carpații Orientali și cu cele mai ridicate în masivele vestice, spre finalul intervalului

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 14.02.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului, din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

***ARBDD - Administrația Rezervației Biosferei Delta Dunării*** informează despre izbucnirea, **în data de 15.02.2024, în jurul orei 07:30, a unui incendiu de vegetație (stuf și vegetație palustră) în zona canal Sulina-Cardon, cu propagare spre oraşul Sulina**, județul Tulcea. Nu sunt obiective economice în zonă. Se va reveni cu informații după stingerea incendiului.

**Garda Forestieră Rm. Vâlcea**, informează despre **stingerea unui incendiu de litieră de foioase, care a afectat 9 ha, din zona localităţii Dăneşti, jud. Gorj, din cadrul OS Peşteana, Direcţia Silvică Gorj. Incendiul a izbucnit în data de 08.02.2024, orele 09:10**, şi a fost stins în data de 08.02.2024, orele 21:30, prin intervenţia a 4 personal silvic, 5 pompieri militari, 2 poliţişti, 2 cetăţeni, cu 3 mijloace de transport. Cauza incendiului a fost propagarea din zona învecinată fondului forestier, ca urmare a focului deschis, pentru incendiere vegetaţie ierboasă, cu autori necunoscuţi.

**Garda Forestieră Timişoara**, informează despre **stingerea unui incendiu de litieră de foioase, care a afectat 5,5 ha, proprietate publică a statului, din zona localităţii Topleţ, jud. Caraş Severin, din cadrul OS Băile Herculane, Direcţia Silvică Caraş Severin. Incendiul a izbucnit în data de 14.02.2024, orele 10:30**, şi a fost stins în data de 14.02.2024, orele 19:00, prin intervenţia a 6 personal silvic, 8 pompieri militari, cu un mijloc auto şi cu unelte specifice PSI. Cauza incendiului a fost propagarea din zona învecinată fondului forestier, ca urmare a focului deschis, pentru incendiere vegetaţie ierboasă, cu autori necunoscuţi.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 14.02.2024 – 15.02.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se menţine situaţia de restricţii în alimentarea cu apă pentru piscicultură la folosinţa:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Mureş, SGA Hunedoara**, informează că în data de 14.02.2023, din cauza turbiditatii ridicate a fost sistata alimentarea cu apa in UAT- Bosorod, Beriu, Romos, jud. Hunedoara.

ApaProd Hunedoara informează că incepand cu ora 00.00, s-a trecut de la tronson Hobita de pe r. Bărbat, la alimentarea cu apa din acumularea Cincis, pentru spalare tronson si remediere avarie.

**DIRECȚIA COMUNICARE**